****

**PROGRAMACIÓ**

**Tot un llibre conversant?**

Competències específiques

**CE5** Produir textos escrits i multimodals, amb adequació, coherència i cohesió, i aplicant estratègies elementals de planificació, redacció, revisió, correcció i edició, amb regulació dels iguals i autoregulació progressivament autònoma i atenent les convencions pròpies del gènere discursiu triat, per construir coneixement i donar resposta de manera informada, eficaç i creativa a demandes comunicatives concretes.

**CE9** Reflexionar de forma guiada sobre el llenguatge i reconèixer i usar els repertoris lingüístics personals, a partir de processos de comprensió i producció de textos orals, escrits, utilitzant la terminologia elemental adequada per iniciar-se en el desenvolupament de la consciència lingüística i millorar les destreses en la posada en pràctica d’aquests processos.

Criteris d’avaluació

5.1. Redactar textos escrits i multimodals, de tipus divers, amb suports puntuals, a través de la selecció del model discursiu que millor respongui a cada situació comunicativa, progressant en l’ús de les normes gramaticals i ortogràfiques bàsiques, amb adequació, coherència, cohesió i correcció lingüística.

5.2. Aplicar estratègies de planificació, redacció, revisió i edició de textos, de forma autònoma, amb ús de bastides si escau, de manera individual o grupal.

9.1. Formular generalitzacions sobre aspectes bàsics del funcionament de la llengua de manera acompanyada, fent hipòtesis i buscant exemples similars i contraris, a partir de l’experimentació amb les paraules, els enunciats i els textos, en un procés acompanyat de producció o comprensió de textos en contextos significatius.

9.2. Revisar i millorar els textos propis i aliens i esmenar alguns problemes de comprensió i producció, de manera progressivament autònoma, a partir de la reflexió metalingüística i usant la terminologia bàsica adequada.

Sabers

Expressió escrita

* Producció de textos de tipologia diversa, dirigits a diferents destinataris, de forma autònoma i amb una intenció concreta. **El diàleg**.
* Aplicació d’estratègies elementals, individuals o grupals, de planificació, redacció, revisió i edició de textos escrits i multimodals de tipus divers, amb diferents propòsits comunicatius de forma autònoma. **Comprensió, anàlisi, preparació i redacció d’un diàleg.**
* Utilització d’elements gràfics i paratextuals adequats al suport, de forma autònoma, que facilitin l’organització i la comprensió del text produït a l’aula.
* Presentació acurada i aplicació de les normes ortogràfiques bàsiques de les produccions escrites en qualsevol suport.

Reflexió sobre la llengua

* Utilització de metallenguatge específic bàsic en el marc de propostes de producció ~~de~~ textos escrits. **Lèxic propi relacionat amb les converses: *situació, oral, escrit, conversa, diàleg*, *personatges*, etc.**
* Diferències elementals entre llengua oral i llengua escrita en l’ús quotidià. **Diàlegs orals i diàlegs escrits.**
* Formulació i comprovació d’hipòtesis (substitució, inserció, supressió, canvi d’ordre, manipulació) i establiment de generalitzacions sobre normes ortogràfiques i gramaticals bàsiques, amb especial atenció a les diferents unitats comunicatives en les diferents produccions. **La vocal neutra.**
* Ús dels signes de puntuació com a mecanisme organitzador del text escrit i en relació amb el significat en les diferents produccions. **Els guions en els diàlegs.**